– 15 साल से भाजपा की सरकार के चलते असंतोष एक मुद्दा जरूर है लेकिन चार राज्यों में मोदी फेक्टर कितना काम करेगा यह देखना जरूरी है। जीएसटी, नोटबंदी के असर से प्रभावित व्यापारी वर्ग का रुख किधर रहता है यह तो महत्वपूर्ण है ही क्षेत्रीय दलों का जहां-जहां प्रभाव है वहां उनके प्रत्याशी जीत भले ही दर्ज ना करा सकें लेकिन वोट काटने जितनी ताकत तो रखते हैं। पंद्रह सालों से भाजपा सत्ता में होने के बाद भी इस बार सरकार के खिलाफ असंतोष है लेकिन इतना होने के बाद भी यदि कांग्रेस सरकार नहीं बना पाती है तो उसके अस्तित्व पर भी प्रश्न लग जाएगा।